Eikebergdalen
Store norske leksikon,Geografi,Norges geografi,Viken,Enebakk
Eikebergdalen er Børterelvas dalføre i Enebakk kommune, Viken fylke. Dalen går mellom Børtervann og Øyeren.
Eikebergdalen har navn etter Ekeberg gård, som var eid av Holm Jølsen. På slutten av 1800-tallet ble det drevet omfattende industriell virksomhet med fyrstikkfabrikk, treoljeproduksjon, sagbruk, teglverk med mer, som alt var startet av Holm Jølsen. Driften opphørte like før 1900 etter flere branner som førte til at Holm Jølsen gikk konkurs. Hans datter, forfatteren Ragnhild Jølsen (1875–1908), vokste opp på Ekeberg gård. Les mer i Store norske leksikon Enebakk Børtervann Øyeren Ekeberg gård